
ABSTRAK 



TJunia Islam dan Barat telah mengiktira f sumbangan al-Mawardl dalam dunia 
akademik. Tumpuan banyak diberikan terhadap pemikiran pentadbiran politik beliau 
melalui bukunya yang amat terkenal, al-Ahkam al-Sultaniyyah wa Wilayah al- 
Diniyyah malah telah dialih bahasa ke dalam beberapa bahasa dunia seperti bahasa 
Perancis, Inggeris, German, Itali, Turki, Indonesia termasuklah bahasa Malaysia 
sendiri. Namun begitu, pemikiran beliau dalam bidang kehakiman dan pentadbiran 
penindangan amat jarang disentuh oleh para sarjana Islam. Penulisan ini 
mengetengahkan pemildran al-Mawardl dalam bidang kehakiman Islam dengan 
merujuk bukunya Adab al-QadI dan juga al-Ahkam al-Sultaniyyah. Perbincangan di 
dalam artikel ini dihadkan dengan memberi tumpuan kepada latar belakang beliau 
sebagai Qadl al-Qudah dan karya beliau secara umum. 



ABSTRACT 

Islamic world recogniies al-MawardUs contribution in academic jield. His thought 
on politics has been investigated by many Muslim scholars especially based on his 
work’s al-Ahkam al-Sultaniyyah which has been translated in many world languages. 
Howeyer, al-MawardI’s contribution in Islamic judicial system is not fully assessed. 
In this paper an attempt is made to present al-Mawardts works in Islamic judicial 
system with special reference to Adab al-QadI and al-Ahkam al-Sultaniyyah. The 
discussion is limited to his background as Qddl al-Qudah and his contributions in 
general. 



PENGENALAN 

Islam memperkenalkan satu sistem kehakiman yang jauh berbeza dengan sistem 
kehakiman yang diamalkan pada zaman jahiliyyah. Masyarakat zaman jahiliyyah 
mempunyai cara tersendiri dalam pentadbiran keadilan mereka dengan merujuk 
kepada hakam (pendamai), amlr (ketua kaum) dan juga kahin (mereka yang dianggap 
alim dalam masyarakat). Kebiasaannya, kes-kes tersebut dibicarakan dan diadili 
berdasarkan ‘wf (adat setempat) yang diamalkan oleh masyarakat Arab . 1 Kedatangan 



Muhammad Ibrahlm H.I Surty, The Ethical Code and Organised: Procedure of Early lslamic Law Courts, 
with Reference to al-Kha-af s Adab al-Qadi, di dalam Criminal Justice in Islam Judicial Procedure in the 
Shan c a , diedit oleh Muhammad Abdel Haleem et. al., New York, I.B. Tauris Publication, 2003, hlm. 149. 

nabi Muhammad s.a.w telah merubah keseluruhan konsep kehakiman tersebut dengan ] 
menjadikan al-Quran dan al-Sunnah sebagai sumber rujukan utama dalam sistem j 
kehakiman Islam. Nabi Muhammad s.a.w. bukan sahaja sebagai seorang pemimpin I 
negara di Madinah, malahan sebagai hakim yang berfungsi untuk menyelesaikan 
permasalahan masyarakat MadTnah pada masa tersebut. 2 Ini menunjukkan bahawa 
pemisahan bidang kuasa antara pentadbiran negara dan kehakiman belum lagi berlaku 
pada zaman baginda. Pemisahan bidang kuasa hanya berlaku semasa zarnan 
pemerintahan Khalifah c Umar bin al-Khattab. Sistem kehakiman Islam ini telah 
diasingkan daripada pentadbiran negara dan hanya berfungsi dalam pentadbiran 
keadilan sahaja disebabkan perluasan negara Islam. 3 Sistem kehakiman ini diteruskan 
pula oleh kerajaan Umayyah, c Abbasiyyah, kerajaan-kerajaan Islam Andalus di 
Sepanyol, kerajaan-kerajaan kecil selepasnya seperti Buwayhd, Saljuk, Fatimiyyah 
sehinggalah kepada kerajaan c Uthmaniyyah di Turki, malahan sehingga ke hari ini. 
Bidang kehakiman Islam terus berkembang dan dikenali bukan sahaja al -Qada 
(pentadbiran keadilan) malahan termasuk juga institusi Hisbah (pentadbiran keadilan 
di tempat awam seperti di pasar atau pentadbiran majlis perbandaran) dan juga 
Mazalim ( institusi pentadbiran keadilan untuk golongan atasan yang menganiayai 
golongan bawahan). 4 

BIOGRAFl AL-MAWARDl 

Al-Mawardl hidup pada zaman kejatuhan dan kegelapan kerajaan c Abbasiyyah di 
mana banyak kerajaan kecil seperti kerajaan Buwayhd dan kerajaan Saljuk muncul 
untuk melepaskan diri daripada pentadbiran kerajaan pusat di Baghdad. Nama penuh 
beliau ialah Abu al-Hasan c AlT Muhammad ibn HabTb al-MawardT al-BasrT al-Shahl 
al-BaghdadT. 5 Abu al-Hasan adalah nama asalnya manakala al-MawardT adalah nama 
gelaran keluarga beliau. 6 Al-MawardT dilahirkan pada tahun 364H/974M di Basrah 
dan membesar serta mendapat pendidikan awal di kampung halamannya Basrah pada 
zaman tersebut amat dikenali sebagai pusat kecemerlangan ilmu pengetahuan dalam 
dunia Islam. 7 Pada ketika itu juga, dunia melihat kejatuhan dan kelemahan 
pemerintahan kerajaan khalifah c Abbasiyyah dan para khalifah telah menjadi lambang 
yang tidak mempunyai kuasa dan taring serta tunduk kepada penguasa Bani 
Buwayhd. 8 



2 Muhammad al-ZuhaylT, Tankh al-Qadd'fT al-ls/dm. Daral-Fikr, Damashq, 1995, hlm. 38. 

3 Ibid.,hlm. 137. 

4 Lihat perbincangan dalam al-MawardT, Abu Hasan c Ali ibn Muhammad, al-Ahkcim al-Sultdniyyah w a 
WHayah al-DTniyyah, Dar al-Kutub al- c Ilmiyyah, Beirut, t. tarikh. 

5 Ibn KathTr, Biddyah wa al-Nihdyah, vol. 12, Dar al-Kutub al- c Ilmiyyah, Beirut, hlm. 85-86. 

6 Ibn JawzT, aTMuntcnani Tdrikh al-Mulukwa al-Umdm, vol. 8, Hyderabad, Dar aI-Ma c arif al- 
c Uthmaniyyah, 1359 H., hlm. 199-200; al-BaghdadT, TdrTkh Bagltddd, vol. 12, Cairo, Maktabah al-KhanjT, 
1931, hlm. 102. 

7 Ridwan al-SayyTd (ed.), QawdnTn al-Wizdrah wa Siydsah al-Mulk, Dar al-talLah lil aI-Tiba e ah wa al-Nasr, 
Beirut, 1979, hlm. 7. 

8 Terdapat lima Khalifah c Abbasiyyah yang memerintah di bawah pengaruh Bani Buwayhd iaitu Khalifah 
al-Mustakfi yang memerintah dari tahun 333/944 sehingga 334/945, Khalifah al-MutTq yang memerintah 
dari 334/945 sehingga 363/973, Khalifah al-ta c i lil Allah yang memerintah dari 363/973 sehingga 
381/991, Khalifah al-Qadir bi Allah yang memerintah dari tahun 381/991 sehingga 422/1030 dan akhir 
sekali Khalifah al-Qa’im bi Amr Allah yang memerintah dari tahun 422/1030 sehingga 467/1074. Lihat 
MuhyT Hilal al-Sirhan, Adab al-Qadi, vol. 1, DTrasat DTwan al-Auqaf, Baghdad, 1972, hlm. 18. 

■ ipemikiran Qadi Al-Qudah Al-Mawardi 



? Abu al-Hasan lebih dikenali dengan panggilan al-Mawardl memandangkan 

pekeijaan keluarga beliau yang menjual ma’al - ward, air wangian ros. 9 Sumber 
kehidupan al-Mawardl semasa kecil amat terhad dan jarang diketahui oleh ahli 
sejarawan kecuali semasa beliau remaja, al-Mawardl diberitakan amat rapat dengan 
hakim yang terkenal di Basrah ketika itu, iaitu Ibn Abu al-Shawarib. Hubungan yang 
amat rapat inilah telah mempengaruhi pemikiran al-Mawardl dalam bidang 
kehakiman Islam selepas itu. 10 Al-Mawardl mendapat pendidikan awal di kota Basrah 
yang merupakan pusat kegiatan ilmu pengetahuan yang ulung. Heliau telah 
didedahkan dengan ilmu pengetahuan oleh para ilmuan Basrah seperti Abu al-Qasim 
e Abd al-Wahid al-Jaimarl (m. 389/996) dan ilmuan Hadith seperti Hasan ibn c AlI ibn 
Muhammad al-Jaball dan Muhammad ibn c AdI ibn Zahr al-Minqan. Kemudian al- 
Mawardl telah menyambung pengajian tinggi dan menetap di Dar al-Za c faranI di kota 
Baghdad. 

Di Baghdad, al-Mawardl telah berpeluang untuk belajar sehingga ke 
peringkat tertinggi dalam bidang bahasa Arab, undang-undang, kesusasteraan, 
pengajian al-Qur’an, hadith dan syair di bawah penyeliaan ulama’ bermazhab Shaji I 
yang terkenal iaitu Shaykh Abu Muhammad c Abd Allah al-Bafi (m. 398/1007) dan 
juga sarjana besar yang lain seperti Shaykh Abu Hamld Ahmad al-lsfarayinl (m. 
406/1 01 5). 11 Suasana ini telah memberi kesan yang hebat kepada pemikiran al- 
Mawardl dalam bidang intelektual dan politik pada masa tersebut terutama yang 
berhubung dengan cara beliau ber ijtihad dalam sesuatu perkara. 

Selepas menamatkan pengajian di Baghdad, al-Mawardl telah menjadi guru 
di Basrah dan Baghdad. Beliau telah mengajar ramai ahli cendekiawan Islam yang 
kemudiannya menjadi terkenal di dalam bidang masing-masing. Antaranya ialah 
pengarang buku TarTkh Baghdad, iaitu al-Khatlb al-Baghdadl (m. , Abu Bakr Ahmad 
ibn C A1I ibn Thabit (m. 463/1070), Abu Fadl Ahmad ibn al-Hasan ibn Khairun al- 
Baghdadl (m. 488/1095) yang lebih dikenali dengan panggilan Ibn al-BaqillanI dan 
juga c Abd al-Malik ibn Ibrahlm ibn Ahmad Abu al-Fadl al-HamzanI (m. 489/1096) 
■ yang popular sebagai Muqaddisl. 12 Kesemuanya menyerlahkan keintelektualan al- 
Mawardl dalam pelbagai bidang ilmu pengetahuan seperti politik, kehakiman, tafsir, 
hadlth, sejarah dan pelbagai bidang ilmu Islam yang lain. 

AL-MAWARDI SEBAGAI HAKIM 

Al-Mawardl dianggap ulama’ ulung dalam mazhab Shafi c T ketika itu dan disebabkan 
keupayaannya yang istimewa, beliau telah dilantik sebagai Qddi, hakim di Ustuwa, 
Nishapur. Al-MawardT kembali ke Baghdad dan karier beliau dalam bidang 
kehakiman bertambah cerah di bawah pentadbiran Khalifah al-Qadir dan al-Qa’im. 
Al-Mawardi akhimya telah dilantik menjadi Aqda al-Qudah, Ketua Hakim Negara 
bagi pemerintahan kerajaan c Abbasiyyah. 

Penglibatan al-Mawardl tidak terhenti sebagai hakim sahaja, tetapi juga 
sebagai utusan atau perantara pihak pemerintah dalam menyelesaikan pertikaian 
antara khalifah dan pemerintahan kerajaan-kerajaan kecil yang muncul kerana 



9 N.A Baloch, GreatBooks of Islamic Civilization, Islamabad, Pakistan Hijra Council, 1989, hlm. 102. 

Hanna Mikhail, Politic And Revelation Mawardi And After, Edinburgh University Press, Edinburgh, 
u 1995, hlm. 61. 

Ibn Khallikan, Wafayat al-A c yan wa Anba ’ al-Zaman, ed. oleh Ihsan c Abbas, vol. 3, hlm. 282. 

12 Ahmad Jabir Badran & C A1I Jum c at Muhammad, al-Rutbahfi 2 alab al-Hisbah, hlm..l3. 

kelemahan pihak kerajaan c Abbasiyyah. Semasa pemerintahan Khalifah al-Qadir, i a I 
telah mengarahkan setiap ulama’ mazhab menulis buku mewakili mazhab masing- ! 
masing. 13 Al-Mawardi telah menulis kitab Iqna c mewakili mazhab ShaJfT, Abu j 
Husayn al-QudurI menulis kitab yang terkenal iaitu Mukhtasar mewakili mazhab 
Hana.fi dan kemudian Qadl Abu Muhammad ibn Nasr pula telah menulis kitab 1 
Mukhta ar bagi mewakili mazhab Maliki. Khalifah al-Qadir telah mengiktiraf hasil 
sumbangan dan karya al-Mawardi sebagai terbaik dan sebagai balasannya, khalifah 
telah melantik beliau sebagai Qadi al-Qudah, Ketua Hakim Negara bagi kerajaan 
c Abbasiyyah. 

Pada tahun 422/1030, Khalifah al-Qadir telah diganti oleh anaknya Khalifah 
al-Qa’im. Beliau kemudiannya telah menghantar al-Mawardl untuk menemui 
pemerintah Buwayhd iaitu Abu Kalljar yang tidak mengiktiraf perlantikan al-Qa’im 
sebagai klialifah. Al-Mawardl telah diutus oleh khalifah al-Qa’im untuk memujuk 
Abu Kalljar supaya mengiktiraf perlantikan khalifah dan menyebut nama khalifah di 
dalam khutbah Jumaat. Abu Kalljar pada asalnya memohon gelaran Sultan Yang 
Agung, Raja Segala Pemerintah (The Great Sultan, Lord of the Nations) dikurniakan 
kepadanya. Namun begitu, dengan kebijaksanaan al-Mawardl, Abu Kalljar telah 
menerima gelaran Malik al-Dawlah sahaja berbanding dengan gelaran asal yang 
diminta. 



;; Al-Mawardl juga telah dihantar oleh khalifah al-Qa’im untuk menemui 

pemerintah Buwayhd yang bersengketa sesama sendiri iaitu Jalal al-Dawlah yang 
I memerintah Baghdad pada tahun 416/1025 sehingga 434/1042 dengan anak 

'i saudaranya Abu Kalljar. Persengketaan ini juga dapat ditangani oleh al-Mawardl 

I’ dengan penuh hikmah dan bijaksana. Sebagai menghargai segala jasa dan sumbangan 

. •) al-Mawardl di dalam pentadbiran negara, terutamanya dalam bidang kehakiman 

'}jj Islam, khalifah telah menganugerahkan satu gelaran tertinggi dalam kehakiman Islam 

iaitu Aqda’ al-Qudah . [ 4 Walau bagaimanapun, pemakaian gelaran ini tidak 
dipersetujui oleh sesetengah ulama’ semasa seperti Ibn al-Tayyib al-Tabarl (m. 
j ! j ■ 450/1058) dan al-Saimari (m. 436/1044) dengan alasan gelaran itu tidak sepatutnya 

! ! i dianugerahkan kepada manusia, tetapi hanya kepada Allah swt semata-mata. Namun 

begitu, al-Mawardl terus memakai gelaran tersebut sehingga beliau meninggal dunia 
i pada tahun 450/1058. Menurut Yaqut, gelaran Aqda’ al-Qudah ini terus dikumiakan 

oleh Khalifah sehinggalah awal abad ke tujuh Hijrah. 15 



KARYA AL-MAWARDl DI DALAM BIDANG KEILMUAN 5SLAM 
Ilmu pengetahuan al-Mawardl yang luas bukan sahaja tertumpu kepada satu ilmu 
semata-mata, tetapi merangkumi kepelbagaian bidang. Al-MawardT terkenal sebagai 
tokoh politik, bahasa Arab, tafsir al-Qur’an, kehakiman lslam dan juga etika. Muhyl 
Hilal al-Sirhan telah menyenaraikan dua belas buah buku karangan al-Mawardl yang 
terkenal dengan mengkategorikan empat buah buku dalam bidang politik Islam, lima 



! : 

1 ■' 

13 Yaqut, Kitab Irshad al- c Arib ila Ma c rifah al-Adib, diedit oleh D.S Margoliouth, hlm. 407. 

,4 Mafizullah Kabir, ‘Administration of Justice During the Buwayhids’ Period’, Islamic Culture, 34 (1), 
1960, hlm. 20. 

, 15 Yaqut, Irshad , vol. 5, hlm. 407. 

rfrr?f 

-bu&buk 11 dalam perundangan Islam dan tiga buah buku dalam bidang Bahasa 

■■ 

AI-Mawardl telah mengarang dan menghasilkan buku dalam pelbagai bidang 
^tiltermasuklah kitab Nukat wa al- c Uyun , 17 berkenaan tafsir dan komentar al-Qur’an 
dS|m; empat jilid. Kitab HawT al-KabTr fi al-Furuq pula belkenaan dengan fiqh 
di dalam 30 jilid, manakala karangan beliau berkaitan dengan etika dan adab 
fieifti4u \Adab al-Dunya wa al-DTn. \ 

Ibn Jawzl dalam kitabnya Muntajuam menyebutkan tentang kitab al-Mawardl 
yahg bertajuk Kitab al-Iqnaĕ jt al-Fiqh al-Shafi’T yang mengandungi 40 halaman iaitu 
ijiigkasan daripada Kitab al-HdwT al-KabTr yang asalnya 4000 halaman. 18 Yaqut pula 
telah menyenaraikan beberapa buah kitab karangan al-Mawardl, antaranya ialah Kitab 
ji-al-Buyu, Kitab A c lam al-Nubuwwah, Kitab fi al-Nahw dan Kitab al-Amthal wa al- 
Hikam yang unik kerana mengandungi 300 HadTth, 300 kata-kata nasihat dan 300 
aiyat berkaitan puisi Arab. Selain itu, al-Mawardl juga mengarang Kitab Siyasah al- 
Mulk, Qawamn al-Wizarah , Adab al-WazTr , TashTl al-Nazar wa TaĕjTl al-Zafar, dan 
al-Amthal wa al-Hikam. 19 

, Dalam bidang kehakiman Islam pula, al-Mawardl telah menulis Kitdb Adab 
al-QadT yang merupakan 2 jilid daripada 32 jilid Kitab al-Hawi al-KabTr. 20 Kitab 
Adab al-QddT merupakan karya yang ditulis oleh al-Mawardl sebagai panduan kepada 
para hakim dalam menjalankan tugas kehakiman mereka. Selain itu, karya beliau 
yang paling terkenal di dunia Islam dan Barat sehingga kini ialah Kitab al-Ahkam al- 
Sultaniyyah wa al-Wilayah al-DTniyyah , 21 Kitab al-Ahkam al-Sultdniyyah ini telah 
diteijemahkan ke dalam semua bahasa utama dunia termasuklah ke dalam bahasa 
Malaysia. 22 

Pemikiran al-Mawardl dalam bidang kehakiman Islam banyak tertumpu 
kepada dua buah kitab karangan beliau iaitu Kitab Adab al-Qadi dan juga al-Ahkdm 
al-Sultdniyyah. Kedua-dua karya ini berkaitan secara langsung dengan kehakiman 
Islam terutama perbincangan berkaitan Qada Hisbah dan Marnlim. Pengalaman 
luas beliau sebagai hakim dan ketua hakim negara serta pentadbiran politik kerajaan 
c Abbasiyyah memperlihatkan bahawa sistem kehakiman sebagai satu sistem yang 
tidak dapat dipisahkan dengan sistem pentadbiran negara seperti mana yang 
digambarkan dalam karya beliau yang ulung al-Ahkam al-Sultaniyyah. 



15 Abu Hasan oAIi al-Mawarch, diedit oleh MuhyT Hilal al-Sirhan, Adab al-Qadi , vol. 1, Matba c ah al-Irshad, 
Baghdad, 1972, hlm. 44. 

17 Nama penuh Kitab ini ialah Kitdb al-Nukal wa al- c Uyun JT Tafslr al-Quran. Hanna Mikhail menyatakan 
baliawa terdapat beberapa pengkaji al-Mawardl tersilap dengan menyatakan bahawa TafsTr al-Qur’an 
dan al-Nukal wa al-ĕUyun adalah dua buah buku yang berbeza pada hal adalah sebuah karangan yang 
sama. Lihat perkara ini dengan lebih lanjut dalam perbincangan oleh Hanna Mikhail, Politics and 
Revelation Mawardi andAfter, hlm. 64. 

18 Ibn Jawzx, al-Muntazam, vol. 8, hlm. 199. 

19 Buku ini hanya disenaraikan oleh Ibn al-JawzI sahaja dan tidak oleh pengarang yang lain. Sila lihat Ibn 
JawzT, Muntazam, viii, p. 199. Buku ini telah diedit secara kritis oleh Fu c ad Abd al-Mun c im Ahmad. 

20 Al-Mawardl, A c lam al-Fuqaha ' wa al-Muhadthisin, diedit oleh Shaykh Kamil Muhammad Muhammad 
°Uwaidah, Dar al-Kutub al- c Ilmiyyah, Beirut, 1996, hlm. 25-26. 

21 D.P Little, ‘ A New Look at the Ahkam al-Sultaniyyah’, Muslim World, ixiv (1974), hlm. 1-15. Lihat 
juga Ann Alizabeth Mayer, Islamic Middle East. A Biographical Essay. Part 1 1, Bulletin British Society 
for Middle Eastem Studies, vol. 5, no. 1, 1978, hlm. 18. 

2 Lihat terjemahan karya ini oleh Uthman Haji Khalid, Al-Ahkam al-Sultaniyyah wa al-Wildyah al- 
Dinlyyah, Institut Pengajian Tradisional Islam, Percetakan Majujaya Indah, 1993. . 

PENGENALAN RINGKAS KITAB ADAB AL-QADl 

MuhyT Hilal al-Sirhan menyatakan Kitab Adab al-Qadi ini adalah dua jilid daripada 
kitab karangan al-MawardT yang lain iaitu Kitab al-HawI al-Kabir yang menyentuh 
berkaitan dengan undang-undang Islam di dalam mazhab Shafi c I 25 Selain kepentingan 
buku ini dalam bidang pentadbiran keadilan Islam bermazhab Shafi c T, ia juga 
menyentuh tentang sistem kehakiman dalam Islam sebagai panduan asas kepada para 
hakim dan ini merupakan satu sumbangan yang tidak ternilai dalam bidang keilmuan 
dan sumbangan kepada ketamadunan umat Islam secara amnya. 

Sebagai ketua hakim, semasa pemerintahan Khalifah al-Qad!r dan al-Qaim, 
al-Mawardl mempunyai pengalaman yang luas dalam pentadbiran kehakiman dan 
politik negara ketika itu. Ini kerana pentadbiran negara tidak dapat dipisahkan sama 
sekali dengan sistem kehakiman Islam dan ini dibuktikan oleh al-Mawardl di dalam 
al-Ahkam al-Sultdniyyah dengan membincangkan institusi Qada\ Hisbah dan 
Mazdlim yang merupakan tiga demensi utama di dalam sistem kehakiman Islam. 

Di dalam Kitab Adab al-Qadi, al-Maward! telah membahagikan karyanya 
kepada 25 bab dan sub-topik. Terdapat dua bab yang panjang iaitu bab satu dan bab 
keempat belas. Bab satu dibahagikan lagi kepada 12 sub topik, bab dua dibahagikan 
kepada 1 0 sub topic dan bab tiga hanya tiga sub topic sahaja. Manakala bab-bab yang 
lain mengandungi kepelbagaian bab dan sub topik. 

Perbincangan bab satu banyak tertumpu kepada pengenalan dan kepentingan sistem 
kehakiman dalam Islam dan dalil kepentingan al -Qada’ melalui perbahasan daripada 
sumber perundangan Islam yang utama iaitu al-Qur’an, al-Sunnah, al-Ijma’ dan al- 
Qiyas 2A Al-Mawardl membuktikan bahawa sistem kehakiman adalah satu komponen 
yang penting di dalam kestabilan sesebuah pentadbiran negara. 

Karya al-Mawardl dianggap istimewa dan berlainan dengan karya lain yang 
berkaitan dengan kehakiman Islam kerana beliau menggunakan beberapa pendekatan 
yang berbeza dengan para sarjana di dalam bidang ini. Al-Mawardl menggunakan 
fakta fiqh dalam mazhab Shdfi c I dengan memetik beberapa pendapat c ulama’ Islam 
yang lain seperti Abu SaTd al-Ishtakharl (m. 328/939) pengarang kitab Adab al- 
Qada’, 25 Abu al- c Abbas ibn Sarlj (m. 306/918), pandangan guru-guru al-Mawardl 
sendiri seperti Abu Hamid al-Isfaraini (m. 402/1011), Abu C A1I ibn Abu Hurairah (m. 
345/956), Abu Ishaq al-MarwazI (m. 340/951), Abu C A1I ibn Khairan ( m. 320/932), 
Husain ibn c AlI al-KarablsI dan Abu Bakr al-Qaffal al-Shashl (m. 336/976). 26 

Kedua, dalam Kitab ini al-Mawardl banyak membincangkan dan menilai 
sesuatu fakta dari ulama’ lain yang bermazhab Shafi c I atau mazhab yang lain dengan 
membuat kenyataan dan kesimpulannya sendiri. Beliau banyak membuat pentarjihan 
seperti berkata ‘pandangan ini lebih aku suka’, ‘pandangan ini jelas’, ‘pandangan ini 
lebih tepat’, ‘pandangan ini kelihatan tepat bagiku’ atau ‘pandangan ini tidak tepat’ 
atau ‘pandangan ini tidak benar’. 27 

Ketiga, al-Mawardl secara umumnya mempraktiskan ijtihad terhadap 
sesuatu hukuman, memberi alasan penghakiman dan menerangkannya dengan 



23 Muhyl Hilal al-Sirhan, Kitab Adab aI-Qadi, jilid 1 dan 11, Matba c ah al-Irshad, Baghdad, 1971. 

24 Al-Mawardi, Adab' a!-QadI, j[\id l.hlm. 117-191. 

25 Buku ini tidak dijumpai sehingga ke hari ini dan telah dianggap hilang oleh para sarjana kehakiman 
Islam. Lihat Muhyi Hilal al-Sirhan, Adab aI-QadT,yX\<\ 1, hlm. 68. 

26 Al-MawardT, Adab al-Qadi, jilid 1, hlm. 68. 

27 Ibid, hlm. 69. 

i mcflgg una k an hujah ulamak terdahulu. Didapati hampir keseluruhan penghukuman 
>daS%l asan penghakiman al-Mawardl bersandarkan kepada ijtihad beliau sendiri 
tei^tamanya yang melibatkan isi-isu baru yang kontroversi. Ini dapat dilihat dari 
Jtenyataan al-Mawardl seperti * pandangan ini adalah benar bagiku dari pandangan 
^rarig lain’ atau ‘pendapat aku ini lebih tepat ’. 28 

jmjgth- Keempat, sebagai ulamak daripada mazhab ShaJfT, al-Mawardl lebih 
niengutamakan dan memperlihatkan keautoritian pandangan mazhab Shaji 0 ! 
Jlĕrbanding dengan pandangan mazhab yang lain . 29 Sebagai contohnya, al-Mawardl 
.©empertahankan pandangan mazhab al-ShaA 0 ! berhubung dengan perlantikan hakim 
fehita dengan tidak menerima perlantikan wanita untuk dilantik sebagai hakim 
perbicaraan. 

tftr Perbincangan Adab al-QadT dimulakan dengan tajuk utama yang besar dan kemudian 

akMawardl akan membahaskan topik-topik yang kecil secara menyeluruh. Sebagai 
contoh, di bawah tajuk Sistem Kehakiman Islam dibincangkan tajuk-tajuk kecil lain 
seperti konsep dan teori kehakiman Islam, perlantikan hakim-hakim, syarat 
perlantikan hakim-hakim, keputusan penghakiman dan sebagainya. Keistimewaan 
yang paling utama dalam karya agung ini ialah al-Mawardl akan menyokong setiap 
htljah dan fakta yang diberikan sokongan oleh sumber perundangan Islam yang utama 
iaitu al-Qur’an, HadTth, Ijma dan Qiyas. Selain itu, al-Mawardl juga menyokong 
fakta beliau dengan menggunakan sumber-smnber perundangan Islam yang lain 
seperti c Aql, logik, c Urf, Istishab dan SharctT man Qablana 20 

Sebagai contoh, al-Mawardl dalam pandangan beliau berkaitan perlantikan 
hakim menyatakan bahaWa seseorang hakim itu mestilah berkemampuan untuk 
melakukan ijtihad dan menolak taqlTd. Hakim disarankan sebelum memberi sebarang 
penghukuman hendaklah merujuk terlebih dahulu dalil-dalil dari Qur’an, Sunnah, 
Ijma' dan Qiyas. Al-Mawardl berpendapat bahawa sesuatu hukuman hendaklah 
berdasarkan ijtihad seseorang hakim bersandarkan kepada fakta kes dan kemaslahatan 
pihak-pihak yang bertikai walaupun pandangan atau hukuman tersebut nanti 
berlawanan dengan pegangan mazhab hakim itu sendiri. Ini bermakna al-Mawardl 
menentang taqlTd secara membuta tuli oleh seseorang hakim terhadap mazhabnya 
sendiri tanpa melihat kepada asas sesuatu kes tersebut. Ini dibuktikan oleh al- 
Mawardl dengan menghuraikan satu topik kecil yang bertajuk al-taqlTd wa /asaduhu 
( taqlTd dan keburukannya) di dalam Kitab Adab al-QadT? x Selain itu, al-Mawardl 
juga menulis tentang sistem sokongan yang perlu ada bagi melicinkan lagi 
perlaksaanan sistem kehakiman Islam seperti perlantikan na’ib al-qadT (pembantu 
hakim) bawwab atau jilwaz (pengawal), katib (pendaftar), mutarjim (jum bahasa), 
muzakJd (penyiasat), munawin, qasim (bailiff), sajjan, mahadir (dokumen kes) sijillat 
(rekod mahkamah) dan lain-lain. Al-Mawardl juga mencadangkan agar setiap hakim 
diberi emolumen bulanan sebagai upah kepada tugas mereka sepertimana yang 
dilaksanakan pada zaman Rasul Allah s.a.w. 

Secara umumnya, Kitdb Adab al-QadT ini menggambarkan perkembangan 
sistem pentadbiran keadilan yang matang, berlaku pada zaman al-Mawardl di saat- 

28 Ibid, hlm. 70. 

29 Ibid, hlm. 71. 

Seperti Imam al-Shaji % al-MawardT menolak hujah dari al-lstihsan. Lihat al-Shafi°T, Kitab al-Umm dan 

Kitab Ibtal al-Istihsan, jilid vii, hlm. 27 1 . 

31 Al-Mawardl, Adab al-Qadi,ji\id 1, hlm. 269-273. 

saat akhir pemerintahan kerajaan c Abbasiyyah sebelum Bani Buwayh menguasai 
pemerintahan kerajaan c Abbasiyyah di Baghdad. 

PENGENALAN RINGKAS KITAB AL-AHKAM AL-SUL TANIYYAH WA 
WILAYAH AL-DINIYYAH 2 

Di dalam perbahasan tentang sistem kehakiman Islam oleh al-MawardT, kitab al- 
Ahkam al-Sultdniyyah ini tidak boleh dikesampingkan. Walaupun karya ini lebih 
dikenali sebagai karya agung di dalam bidang politik dan pentadbiran negara namun 
terdapat beberapa bab di dalam buku ini menyentuh secara langsung tentang 
pentadbiran keadilan Islam. Secara umum, al-Mawardl telah membahagikan buku ini 
kepada dua puluh bab yang berhubung kait dengan pentadbiran politik negara dan 
agama. Tiga bab yang pertama membincangkan secara terperinci tentang pentadbiran 
negara dan bab selebihnya lebih tertumpu kepada persoalan agama Islam. Al- 
MawardT memulakan bab yang pertama dengan membahaskan persoalan khalifah 
sebagai ketua negara di dalam negara Islam. Bab kedua tentang struktur pentadbiran 
negara berkaitan dengan perlantikan wizarah, jemaah menteri. Bab ketiga 
membahaskan perlantikan para amir, govemor di daerah-daerah kecil. Bab yang 
khusus membincangkan tentang pentadbiran sistem kehakiman Islam secara langsung 
adalah bab yang keenam, ketujuh dan kedua puluh di dalam buku ini. 

Bab keenam membahaskan tentang institusi pentadbiran keadilan di dalam 
Islam. Bab ini membincangkan secara panjang lebar berkaitan dengan kelayakan, 
perlantikan, bidang kuasa dan tugas seseorang hakim. Al-MawardT telah 
menyenaraikan beberapa syarat perlantikan seseorang hakim seperti seseorang hakim 
hendaklah mencapai umur dewasa, lelaki, waras, bukan hamba, Islam, tidak ada 
kecacatan anggota seperti buta atau pekak serta terlatih dan berkeupayaan di dalam 
pemndangan Islam. Al-MawardT juga membahaskan tentang alasan penghukuman 
seseorang hakim hendaklah bersandarkan kepada Shartah, persoalan tentang 
perbezaan mazhab dan juga isu berkaitan dua hakim di satu tempat , 33 

Bab ketujuh membincangkan tentang tribunal al-Mazalim. Mahkamah ini 
bertujuan untuk mengembalikan hak bagi mereka yang teraniaya walau pun tuntutan 
itu melibatkan ketua negara sekali pun. Al-MawardT membincangkan di dalam bab ini 
pentadbiran tribunal al-Mazalim, perlantikan para hakim yang menganggotai badan 
tribunal tersebut, menerangkan sepuluh bidangkuasa mazalim dan membincangkan 
perbezaan jelas di antara mazalim dan institusi kehakiman yang biasa . 34 

Bab yang kedua puluh membahaskan tentang Hisbah. Perlaksanaan institusi 
Hisbah berdasarkan kepada konsep amar ma c ruf wa nahy munkar, galakan kepada 
perkara yang ma c ruf, baik dan melarang perbuatan yang munkar, jahat. Al-Maward! 
menjelaskan konsep Hisbah di dalam Shartah, anggota penguatkuasa yang dipanggil j 
muhtasib, perbezaan jelas di antara muhtasib dan anggota sukarelawan serta | 
kedudukan Hisbah di dalam kehakiman Islam. Al-MawardT juga membincangkan j 
tentang ciri-ciri yang dipanggil ma c ruf dan munkar serta perbezaan hak Allah dan hak | 
manusia di dalam institusi Hisbah . 35 ' 



32 Al-MawardT, al-Ahkam al-Sultaniyyah wa Wilayah al-Diniyyah, (t. tarikh), Beirut, Dar al-Kutub al- 
c Ilmiyyah. 

33 Al-Mawardl, al-Ahkam al-Sultaniyyah, hlm. 83-96. 

34 Ibid.hlm. 97-119.' 

35 Al-MawardT, al-Ahkam al-Sullaniyyah, hlm. 299-322. 

K KESIMPULAN 

Wl-MawardT mempunyai pengalaman yang amat luas di dalam bidang kehakiman 
Wengan menjawat jawatan yang tertinggi di dalam institusi kehakiman pada ketika itu 
gitu Qadi al-Qudah dan Aqda al-Qudah. Pengalaman yang luas sebagai hakim ini 
Seijemahkan di dalam penghasilan karya beliau yang agung iaitu Adab al-Qadi dan 
§uga al-Ahkam al-Sultaniyyah serta karya-karyanya yang lain. Al-Mawardl 
nibmperlihatkan keazaman yang kuat dengan menyarankan para hakim menggunakan 
jjtihad masing-masing di dalam penghakiman dengan menolak taqlid yang diguna 
pakai secara meluas pada zaman beliau. Saranan al-Mawardl ini memperlihatkan 
^instutisi kehakiman pada zamannya adalah suatu institusi yang bebas dari pengaruh 
mana-mana pihak dan sebagai satu dokumen yang bemilai kepada pentadbiran 
sesebuah negara. 

